[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000005", "text": "Yr Albanes sy\u2019n creu gweithiau celf unigryw gan dynnu ar ei chefndir yn y byd meddygol"}, {"text_idx": "#000007", "text": "Mae crefftwraig sydd a\u0302 chefndir yn y byd iechyd a meddygaeth wedi dechrau cyfuno\u2019i dau faes diddordeb i greu gweithiau celf unigryw i\u2019w gwerthu ar drothwy\u2019r Nadolig."}, {"text_idx": "#000008", "text": "Roedd gan Laura Cameron stondin yng Ngw\u0302yl Fwyd a Chrefft Portmeirion ar ddechrau\u2019r mis, lle\u2019r oedd cyfle i gwmni\u0308au bach lleol arddangos ystod o gynnyrch Cymreig o safon \u2013 o fwyd a diod i anrhegion \u2013 ar drothwy\u2019r Nadolig."}, {"text_idx": "#000009", "text": "Yn wreiddiol o Gaeredin ond yn byw yn y gogledd, cafodd ei busnes Lost in the Wood ei sefydlu yn 2013."}, {"text_idx": "#000011", "text": "Mae ei gwaith wedi\u2019i ysbrydoli gan hanes meddygaeth, y corff, iechyd cyhoeddus, tacsidermi, chwedlau, troseddau hanesyddol a bwydydd ffug."}, {"text_idx": "#000012", "text": "Rhannau\u2019r corff a chlefydau heintus"}, {"text_idx": "#000013", "text": "Wrth gyfuno dau faes diddordeb sydd ganddi, mae Laura Cameron yn crosio organau a rhannau\u2019r corff, a hithau\u2019n arbenigo mewn anatomeg, ffisioleg, bwyd a gofal iechyd."}, {"text_idx": "#000014", "text": "Yn fwy diweddar, a ninnau wedi byw trwy bandemig, mae wedi datblygu diddordeb mewn clefydau heintus gan ddechrau gwneud amrywiaeth o ddysglau petrie."}, {"text_idx": "#000017", "text": "\u201cMae\u2019r organau a\u2019r petrie dishes yn ffyrdd o gyfathrebu gwyddoniaeth trwy gelf a chymryd pethau sydd wedi\u2019u cuddio naill ai oherwydd eu bod yn ficrosgopig neu wedi\u2019u cuddio y tu mewn i\u2019ch corff,\u201d meddai."}, {"text_idx": "#000018", "text": "\u201cRwy\u2019n eu gwneud yn weladwy, yn lliwgar ac yn ddeniadol."}, {"text_idx": "#000021", "text": "\u201cMae\u2019r rhain yn bethau y cewch frechiadau ar eu cyfer, fel polio neu\u2019r frech goch."}, {"text_idx": "#000022", "text": "\u201cRwyf yn eu cymryd ac yn eu gwneud yn fawr a lliwgar.\u201d"}, {"text_idx": "#000023", "text": "Mae ei harddull yn hynod unigryw, felly a oes marchnad ar gyfer gwaith o\u2019r math hwn?"}, {"text_idx": "#000025", "text": "\u201cMae yna farchnad eithaf mawr ar gyfer hynny o gwmpas fan hyn, oherwydd mae yna lawer o feddygon, gwyddonwyr ac addysgwyr,\u201d meddai."}, {"text_idx": "#000026", "text": "\u201cMae\u2019n boblogaidd gyda microbiolegwyr, nyrsys iechyd rhywiol, gwyddonwyr, meddygon a phobol mewn diwydiannau diogelwch."}, {"text_idx": "#000031", "text": "Hi sy\u2019n creu\u2019r patrymau i gyd ar gyfer y gwaith mae hi\u2019n ei werthu, ac mae hi hefyd yn ffeltio nodwydd ar adegau."}, {"text_idx": "#000034", "text": "\u201cMae yna lawer o bethau nad ydyn nhw\u2019n gweithio."}, {"text_idx": "#000036", "text": "\u201cGallwch wneud pethau\u2019n fwy ac yn llai a dod ag ymylon i mewn, mae\u2019n addas iawn ar gyfer darnau cerfluniol."}, {"text_idx": "#000037", "text": "\u201cGallwch chi newid lliwiau a phatrymau."}, {"text_idx": "#000044", "text": "Roedd ganddi ddiddordeb mewn tacsidermi ffug, felly gwnaeth bennau anifeiliaid a chrosio bwyd."}, {"text_idx": "#000045", "text": "\u201cPan ddechreuais i grosio, roeddwn i\u2019n gwybod fy mod i eisiau gwneud darnau cerfluniol \u2013 dyna ble mae\u2019r syniad celf tecstilau yn dod,\u201d meddai."}, {"text_idx": "#000046", "text": "\u201cYn wreiddiol, roedd gen i ddiddordeb mewn tacsidermi ffug, felly gwnes i bennau anifeiliaid ar darianau \u2013 cwningod, moch daear a llwynogod, anifeiliaid Prydeinig."}, {"text_idx": "#000048", "text": "\u201cRwyf wrth fy modd a\u0302 bwyd ffug, felly roeddwn i eisiau gwneud bwyd ffug realistig."}]